何梦桂
饭牛歌为胡子徽作
朝饭牛，饭牛原上草。
夜饭牛，饭牛霜下藁。
草香藁软牛饱肥，黄犊跳梁犍卧噍。
烟蓑雨笠犊鼻裈，髫龀饭牛今已老。
有时扣角苦劳碌，人世触蛮等双角。
古今名利成战场，不似倒骑牛背乐。
君不见齐甯戚，长夜饭牛歌白石。
漫漫待旦骭衣单，待旦示明何嗟及。
又不见百里奚未遇时，示遇饭牛人不知。
平生爵禄不入心，何故要秦五羊皮。
老翁牵牛傍流水，水不饮牛宁洗耳。
入去山中深更深，芦管一声千古意。
乾坤旦暮不曾知，那间人间荣辱事。